****

**«Хабар халали хьалли**

**Хамдеш агарси Кавказ!**

**Мез дахъал лерли хьалли,**

**Гъай-мез агарси Кавказ!»**

**Дарсла тема:**

**Гъ-Б. Бях|яндов**

**«Хамдеш агарси Кавказ».**

**11 класслизиб барибси даргала литературала дарсла план.**

****

**Х|ядурбарибси: Арсланбекова Райх|янат Х|ясбулаевна**

**«Микх|ила лицейла» учительница**

**Дарсла тема:** Г-Б Бях|яндов «Хамдеш агарси Кавказ».

**Дарсла мурад:** Г-Б Бях|яндовла лирикала бетуцличила, тематикаличила, лук|нила кьяйдуртачила дурх|нази аргъахъни.

**Дарсла г|яг|ниахъала:** хрестоматияби, поэтла жузи, сурат.

**Дарсла башри.**

Гьала-гьала дурх|нази дарсла мурадличила бурес. Г|ур чумал дурх|ялизи Г-Б Бях|яндовла «Дубурлан» бик|уси назму урк|иличиб бурахъес. Поэтла г|ямруличила ва творчестволичила суалти гьладихьес.

**Учитель:** Дурх|ни, ишбарх|и нушани Газимбегла лирикала цацадех| кьяйдурти х|ердирех|е. Иличил бархли, даргала поэзиялизиб ил поэтли сегъуна мер бурцулил ва илала поэзияла сегъуна бетуц сабил багьес къайгъибирех|е.

Учительли саркъахъили «Хадмеш агарси Кавказ» бик|уси назму буч|а. Дурх|нази жузазирад ва журналтазирад Газим-Бегла царилти назмурти дуч|ахъа. Илдала буч|нила устадеш ва бурсидеш ашкардиру, лайикьти насих|ятуни дуру.

**Учитель:** Се замана Бях|яндов вак|ибсири даргала поэзиялизи?

**Учитель:** Итх|ели даргала поэзия сегъуна даражаличиб сабри?

**Учитель:** Газим-Бегла бек|либиубси тематика.

**Учитель:** Г|ур селичила?

**Учитель:** Гьандуршех|е поэтли делк|унти чумал жуз.

**Учитель:** Сегъуна масъала ахъбурцули поэтли «Дубурлан» бик|уси назмула г|ергъити тугъазиб?

**Ученик:** «Ва дунъяла адамти,

 Къалабадикарая!

 Душмандешла ц|алиуб

 Лебну ц|умбик|утира!с»

**Ученик:** «Кьидадик|ути улкни

 Даршахъая даимлис,

 Дарахъили хъямира

 Гьалмагъдешлис, мардешлис.»

**Ученик:** Ишаб поэтли адамти дургъби т|ашаахъес жибирули сай.

**Учитель:** Назмула 1-ибил бут|ализив дубурлан сегъуна адамли чеахъили?

**Учитель:** Гьат|и сегъуна адамли?

**Учитель:** Гьандуршех|е бузерила темаличила гьар-ур делч|унти лирикала произведениеби.

**Учитель:** Х|ердилзех|е Газим-Бегла «Хамдеш агарси Кавказ» бик|уси назмуличи. Селичи жибирули поэтли халкьани ил произведениелизиб?

**Учитель:** Поэт лук|ули сай:

 «Хабар халали хьалли

 Хамдеш агарси Кавказ!

 Мез дахъал лерли хьалли,

 Гъай-мез агарси Кавказ!»

**Учитель:** Ил тахтализибси бек| мяг|на.

**Учитель:** Ишбарх|и ил пикриличи кьабуликес вирару?

**Учитель:** Чи саю г|яйибла вег| илгъуна бачабархибдешлис?

**Учитель:** Дубуртар улкала жагадеш чебиахъути эпитетуни ва метафораби лерти куплетуни дурая. **Ученик:** «Зубрала зубартиван

 Зумати музурбачил

 Т|ашдири байрахъуна

 Берх|иличил бек|личил.»

**Ученик:** «Бялихъван бумх|яхъули

 Каспи урхьу кьяшмауб,

 Хъуц|руми удяхъили

 Даргъх|евхъахъес зубрау.»

**Ученик:** «Майданцад михъирличир

 Мекелла вац|урбачил,

 Миъбала супелтачил,

 Сирисла муц|урличил.»

**Учитель:** Х|ебиалли, се саби назмула бек|либиубси тема?

**Учитель:** Гьат|и сегъунти назмурти даладая Ват|ан чебях|бирути?

**Учитель:** Бурес г|ергъити дугьбала цалабикунала мяг|наличила: «мекелла вац|урбачил», «Зурх|яби габли някьишбарибси», «даргъх|евхъахъес зубрау».

**Учитель:** Ишди къяяназиб Газим-Бегла лирикала сегъуна хасдеш чебаэсли? «Т|ашлири байрахъгъуна берх|иличил бек|личиб», «хъуц|руми удяхъили даргъх|евхъахъес зубрау».

**Учитель:** Инверсияла кьадри селизиба?

**Учитель:** Даргала поэтуни С. Рабадановла, А. Гъазила, Х|. Г|ялиевла лирикализибад Газим-Бегла лирика селичил дек|арбулхъули?

**Учитель:** Г|ур?

**Учитель:** С. Рабадановла ва А. Гъазила поэзияла бек|биубси хасдеш.

**Ученик:** Философияли тях|ярла мурхьти пикруми лер. Масала:

«Алавчарли хъип|деш. Амма руржулра.

Кьакла к|ав берубли, х|илх|ли ижулра»

«Мургьила хат|ли лук|а

Жуз-авлахъла к|ап|рази,

Сабирхъу ил х|еблизиб,

Буч|а ил дуц|румлизиб»

**Учитель:** Газим-Бегла «Хамдеш агарси Кавказ» бик|уси назмула жура сегъуна саби?

**Учитель:** Сен-сен балулра?

**Ученик:** дезназиб ват|ан, бузери, г|ях|ти адамти, игитуни чебях|биру, вайгъубзначил ляг|нат буршу.

Ихтилат. Г|ергъитигъунти суалтас дурх|назирад жавабти т|алабдарес: Г-Б Бях|яндовла лирикала сегъуна кьадри леба? Илини дубурланти селичи жибирули? Хала бег|тала г|ядаунти ва илдала дурхъадеш секьяйда чебиахъули? Поэтла лирикала ва халкьла мух|лила поэзияла бархбас. Гьандушес Кавказличила делк|унти урусла поэтунала – А.С. Пушкинна ва М.Ю. Лермонтавла- лирикала произведениеби. Асубирар илдазирад цацадех| тахтаби урус мезличилра делч|ахъес.

**Учитель:** Бях|яндовла художественный мезла давла.

**Учитель:** Сегъуна кьадри леба дугьби тикрардик|нила-«т|ашлири-т|ашлири», «хьалли-хьалли», «х|ела-х|ела», «халали-халали»- се кьадри саби?

**Учитель:** Лирикализир къаршити образуни.

**Учитель:** Дурх|ни, нушани даргала пагьмучевси поэт Г-Б. Бях|яндовла лирика х|ербарира. Бек|лидиубти хасдешуначил, илала лук|нила кьяйдуртачил, тематикаличил тянишдиубра. Амма илала поэзия давлачебси саби, х|ерзибти суалти мезла давлаличила. Илдачила ва дахъал царилти суалтачила классла дураб буч|нила дурсрачиб багьес имканбик|ур.

**Хъули х|янчи:** Ишди произведениеби делч|ахъес маслиг|ятбарес: «Ват|айс мях|камбарая», «Дигайла багьа», «Чердик|ибти».